## Pravilnik o naknadama troškova u svezi s obavljanjem službe, selidbenih troškova i troškova zbog odvojenog života od obitelji

### NN 141/2004 (13.10.2004.), Pravilnik o naknadama troškova u svezi s obavljanjem službe, selidbenih troškova i troškova zbog odvojenog života od obitelji

# MINISTARSTVO OBRANE

2495

Na
temelju članka 178. stavka 2. i članka 179. stavka 3. Zakona o službi u
Oružanim snagama Republike Hrvatske (»Narodne novine«, broj: 33/02., 58/02. i
175/03.) donosim

## PRAVILNIK

### o naknadama troŠkova u svezi s obavljanjem sluŽbe, selidbenih troŠkova i troŠkova zbog odvojenog Života od obitelji

I.
OPĆE ODREDBE

Članak
1.

Ovim
pravilnikom uređuju se uvjeti i postupak ostvarivanja prava na prijevoz na
posao i s posla, selidbeni troškovi, troškovi zbog odvojenog života od obitelji
i troškovi boravka i rada na terenu djelatnih vojnih osoba, kao i vrste, visina
i način ostvarivanja naknade tih troškova, te ovlasti i nadležnosti
ustrojstvenih jedinica Ministarstva obrane i Oružanih snaga Republike Hrvat­ske
(u daljnjem tekstu: Oružane snage)prilikom utvrđivanja i ostvarivanja
prava na naknade troškova.

II.
PRIJEVOZ NA POSAO I S POSLA

Članak
2.

Djelatne
vojne osobe ostvaruju pravo na prijevoz na posao i s posla na jedan od
sljedećih načina:

–
vojno-linijskim prijevozom kapacitetima Ministarstva obra­ne i Oružanih snaga

–
vojno-linijskim prijevozom kapacitetima ugovornih prije­voznika

–
uslugom ugovornih prijevoznika na njihovim redovnim mjesnim i međumjesnim
linijama.

Djelatnoj
vojnoj osobi kojoj na putu ili na dijelu puta od mjesta stanovanja do mjesta
rada nije organiziran prijevoz na posao i s posla isplatit će se naknada
troškova prijevoza na posao i s posla u visini mjesečne cijene karte prijevoza
najbližeg mjesta u kojem je taj prijevoz organiziran.

Djelatnoj
vojnoj osobi naknada troškova prijevoza na posao i s posla iz stavka 2. ovoga
članka priznaje se u visini izdataka najniže cijene mjesečne karte odnosno
pojedinačne karte javnog prijevoza ukoliko je mjesto stanovanja udaljeno do 100
kilometara od mjesta rada, a za udaljenost preko 100 kilometara naknada se neće
priznavati.

Naknada
troškova prijevoza na posao i s posla isplaćuje se uz plaću za prethodni
mjesec.

Djelatnoj
vojnoj osobi neće se isplaćivati naknada troškova prijevoza na posao i s posla
za vrijeme bolovanja, godišnjeg odmora, korištenja slobodnih dana i drugih
slučajeva kada ne putuje i nema trošak prijevoza na posao i s posla.

Članak
3.

Djelatnoj
vojnoj osobi koja zbog potreba službe bude anga­žirana na poslu izvan svog
redovnoga radnog vremena i pri tome ne može koristiti organizirani prijevoz iz
članka 2. stavka 1. ovoga pravilnika, isplatit će se naknada troškova prijevoza
na posao i s posla prema cijeni pojedinačne karte javnog prijevoza.

Isplata
naknade iz stavka 1. ovoga članka pripada djelatnoj vojnoj osobi neovisno o
tome ostvaruje li naknadu troškova prijevoza na posao i s posla u skladu s
odredbom članka 2. stavka 2. ovoga pravilnika.

Članak
4.

Djelatna vojna osoba zahtjev za osiguranje prijevoza
na posao i s posla, odnosno naknadu troškova prijevoza, podnosi zapovjedniku
samostalne postrojbe odnosno čelniku ustrojstvene jedinice u koju je
raspoređen.

Ukoliko postoji više mogućnosti prijevoza zapovjednik
odnosno čelnik ustrojstvene jedinice iz stavka 1. ovog članka dužan je za svaku
djelatnu vojnu osobu odrediti odgovarajući prijevoz uzimajući u obzir vremenski
najprihvatljiviji prijevoz te uvaža­vajući racionalnost troškova.

Članak 5.

Ministarstvo obrane organizira prijevoz iz članka 2.
stavka 1. ovoga pravilnika kada se ukaže potreba za prijevozom djelatnika, te
kada je takav način prijevoza racionalan i opravdan u pogledu troškova.

Organizirani prijevoz na posao i s posla od strane
Ministarstva obrane osigurava se u pravilu samo u radne dane.

Za organizaciju i ugovaranje prijevoza iz članka 2. stavka
1. ovog pravilnika nadležna je Uprava za materijalne resurse u surad­nji s
ustrojstvenim jedinicama za poslove prometne struke po svim razinama
zapovijedanja, a na temelju podataka koje im u obliku ovjerene listedostavljaju
ustrojstvene jedinice za personalne poslove po svim razinama zapovijedanja.

Uprava za materijalne resurse i ustrojstvene jedinice
za poslove prometne struke osiguravaju svim postrojbama i ustrojstvenim
jedinicama Ministarstva obrane i Oružanih snaga podatke o ugovornim prijevoznicima
i cijeni usluga, podatke o relacijama vojno-linijskog prijevoza, kao i podatke
o redu vožnje svih oblika organiziranog prijevoza.

Novčanu naknadu troškova prijevoza na posao i s posla
isplaćuje Financijska služba odnosno nadležni odjel za financije, na temelju
rješenja.

Za djelatnike Ministarstva obrane rješenje je
ovlašten donijeti čelnik ustrojstvene jedinice u koju je djelatnik raspoređen.

O zahtjevu za naknadu troškova prijevoza osoba
raspore­đenih u Oružane snage odlučuju osobe koje odredi načelnik Glav­nog
stožera Oružanih snaga.

O žalbi na rješenje odlučuje pomoćnik ministra obrane
za ljudske resurse.

III.
SELIDBENI TROŠKOVI

Članak
6.

Selidbeni
troškovi su oni troškovi koji nastaju zbog premješ­taja djelatne vojne osobe u
novo mjesto rada, posljedica čega je i preseljenje premještene djelatne vojne
osobe i članova njezine obitelji iz dosadašnjega u novo mjesto stanovanja na
teritoriju Republike Hrvatske.

Pod troškovima iz stavka 1. ovog članka smatraju se
troškovi prijevoza djelatne vojne osobe, članova njezine obitelji, kao i
namještaja, kućanskih aparata, sitnog pokućstva te osobnih i drugih pokretnih
stvari uobičajenih za svakodnevnu uporabu.

Članak 7.

Djelatna vojna osoba premještena u skladu sa Zakonom
o službi u Oružanim snagama Republike Hrvatske ima pravo na naknadu troškova iz
članka 6. ovoga pravilnika u visini stvarnih izdataka troškova selidbe prema
izvornim računima prijevoznika i voznim ispravama.

Iznimno
od odredbe stavka 1. ovog članka selidbeni troškovi neće se nadoknađivati kada
selidbu organizira Ministarstvo obrane.

Zahtjev
za naknadu selidbenih troškova djelatna vojna osoba podnosi zapovjedniku
odnosno čelniku svoje ustrojstvene jedinice, a uz zahtjev obvezno prilaže
uvjerenje o prebivalištu ili boravištu za sve članove zajedničkog kućanstva i
izvornik ili ovjerenu presliku računa i vozne isprave.

Zahtjev
za naknadu selidbenih troškova, kompletiran na način iz stavka 2**.** ovoga
članka i ovjeren od strane zapovjednika postrojbe odnosno čelnika ustrojstvene
jedinice dostavlja se Financijskoj službi odnosno nadležnom odjelu za financije
radi isplate.

IV.
TROŠKOVI ODVOJENOG ŽIVOTA OD OBITELJI

Članak
8.

Djelatna
vojna osoba premještena odnosno raspoređena u drugo mjesto zbog potreba službe
ima pravo na naknadu troškova zbog odvojenog života od obitelji, ako zbog
mjesta rada različitog od mjesta stanovanja obitelji s kojom je u zajedničkom
kućanstvu, živi odvojeno od obitelji.

Pod pojmom obitelj u smislu ovoga pravilnika smatraju
se supružnik (bračni, izvanbračni), djeca (bračna, izvanbračna i posvojena), te
roditelji prema kojima djelatna vojna osoba ima ob­vezu uzdržavanja, koju
dokazuje poreznom karticom (u daljnjem tekstu: PK-1 kartica) idrugim
aktom nadležnog državnog tijela uprave kojim je utvrđena obveza uzdržavanja i s
kojima živi u zajedničkom kućanstvu.

 Smatra se, u
smislu odredbe stavka 1. ovoga članka, da živi odvojeno od obitelji djelatna
vojna osoba čije je mjesto rada udaljeno više od 100 kilometara od mjesta
stanovanja njezine obitelji.

Djelatnoj vojnoj osobi koja živi odvojeno od obitelji
i kojoj je priznato pravo na naknadu troškova zbog odvojenog života od
obitelji, pored te naknade pripada i naknada troškova putovanja iz mjesta rada
u mjesto stanovanja njezine obitelji i obratno u vrijeme tjednog odmora,
državnih blagdana i neradnih dana, najviše za dva (2) putovanja u tijeku
kalendarskog mjeseca, prema cijeni pojedinačne karte najjeftinijeg javnog
prijevoza.

Članak 9.

Djelatna vojna osoba nema pravo na naknadu troškova
zbog odvojenog života od obitelji ako joj je Ministarstvo obrane u mjestu rada
dodijelilo stan za službene potrebe u površini koja zadovoljava stambene
potrebe njezine obitelji s nadnevkom dodjele stana.

Djelatnoj vojnoj osobi kojoj je Ministarstvo obrane u
mjestu rada dodijelilo stan za službene potrebe u površini koja ne zadovoljava
stambene potrebe njezine obitelji, kao i djelatnoj vojnoj osobi kojoj je
osiguran smještaj u vojnom objektu, odnosno neki drugi smještaj na teret
proračuna Ministarstva obrane, naknada za odvojeni život od obitelji pripada u
iznosu od 50 % od punog iznosa naknade.

Članak
10.

Pravo
na naknadu troškova zbog odvojenog života od obitelji i pravo na naknadu
troškova putovanja iz mjesta rada u mjesto stanovanja njezine obitelji i
obratno utvrđuje se posebnim rješenjem.

Visina naknade
troškova zbog odvojenog života od obitelji utvrđuje se odlukom Vlade Republike
Hrvatske.

Članak
11.

Za
vrijeme bolovanja, godišnjeg odmora, korištenja slobodnih dana ili odsustva s
posla iz razloga zbog kojih ne ostvaruje plaću, djelatnoj vojnoj osobi neće se
isplaćivati naknada troškova zbog odvojenog života od obitelji.

Naknada
troškova zbog odvojenog života ne isplaćuje se za vrijeme trajanja udaljenja od
dužnosti.

Pravo
na naknadu troškova zbog odvojenog života od obitelji i pravo na naknadu troškova
međumjesnog prijevoza iz članka 2. stavka 2. ovoga pravilnika međusobno se
isključuju.

V. TROŠKOVI BORAVKA I RADA NA TERENU

Članak
12.

Za
vrijeme rada koji po zapovijedi odnosno nalogu ovlaštene osobe obavlja u
terenskim uvjetima izvan stalnog mjesta službe djelatnoj vojnoj osobi pripada
pravo na dodatak za rad na terenu (terenski dodatak), u visini propisanoj za
korisnike koji se financiraju iz sredstava Državnog proračuna.

Pod radom na terenu iz stavka 1. ovoga članka
podrazumijevaju se vojne vježbe, uređenje i priprema vojnih objekata i terena,
otklanjanje posljedica elementarnih nepogoda, dekontaminacija i asanacija
terena, straža na izdvojenim mjestima, te ostale slične aktivnosti na
zemljištu, akvatoriju i podzemlju.

Pravo iz stavka 1. ovoga članka u punoj visini
pripada djelatnoj vojnoj osobi kojoj nije osigurana prehrana za vrijeme rada na
terenu.

Djelatnoj vojnoj osobi kojoj je osigurana dnevna
prehrana isplatit će se 50% iznosa dodatka za rad na terenu.

Članak 13.

Naknadu troškova boravka i rada na terenu (terenski
dodatak) isplaćuje Financijska služba odnosno nadležni odjel za financije na
temelju popisa osoba koji ovjerava i dostavlja zapovjednik samostalne postrojbe
odnosno čelnik ustrojstvene jedinice Ministarstva obrane i Oružanih snaga.

Naknada troškova boravka i rada na terenu (terenski
dodatak) ne pripada djelatnoj vojnoj osobi koja po osnovi rada iz članka 12.
ovoga pravilnika ostvaruje dnevnice ili drugu naknadu po posebnim propisima.

Naknada
iz stavka 1. ovoga članka isplaćuje se jednom mjesečno uz plaću za prethodni
mjesec.

VI. POSEBNI SLUČAJEVI NAKNADE TROŠKOVA

Članak
14.

Pravo
na naknadu troškova prijevoza na posao i s posla odnosno pravo na naknadu
troškova zbog odvojenog života od obitelji po odredbama ovoga pravilnika mogu
ostvariti i djelatne vojne osobe koje su na temelju operativnih zapovijedi
ovlaštenih zapovjednika privremeno upućenena dužnosti u druge
ustrojstvene jedinice odnosno upućene na izvršenje određenih zadaća u drugo
mjesto rada, ako takvo privremeno upućivanje na rad traje ili će trajati više
od 30 dana.

Djelatnoj
vojnoj osobi koja je upućena na izvršenje zadaće u trajanju do 30 dana isplatit
će se naknada troškova prijevoza na temelju predočenih dokaza o stvarnim
troškovima (vozna karta).

VII.
PRIJELAZNE I ZAVRŠNE ODREDBE

Članak
15.

Ovlašćuju
se pomoćnik ministra obrane za ljudske resurse, pomoćnik ministra obrane za
materijalne resurse i pomoćnik ministra obrane za financije i proračun da za
primjenu ovoga pravilnika donose upute i naputke iz svoje nadležnosti.

Zahtjev
za prijevoz na posao i s posla (Obrazac 1), Zahtjev za priznavanje prava na
naknadu troškova prijevoza zbog odvojenog života od obitelji (Obrazac 2),
Prijava promjene činjenica i uvjeta za ostvarivanje prava na naknadu (Obrazac
3), tiskani su uz ovaj pravilnik i čine njegov sastavni dio.

Članak
16.

S danom
početka primjene ovog pravilnika prestaju važiti svi dosadašnji propisi
Ministarstva obrane kojima je bila regulirana materija uređena ovim
pravilnikom.

Izuzetno
od odredbe stavka 1. ovoga članka do donošenja uputa i naputaka iz članka 15.
stavka 1. ovoga pravilnika, primjenjuju se dosadašnji propisi kojima je bila
uređena ova materija.

Članak
17.

Zahtjevi
za naknadu troškova prijevoza na posao i s posla koji nisu riješeni do dana
početka primjene ovoga pravilnika riješit će se u skladu s dosadašnjim
propisima.

Rješenja
donesena u skladu s važećim propisima kojima je regulirana isplata naknade
troškova prijevoza na posao i s posla i naknade troškova odvojenog života
ostaju na snazi do isplate ove naknade u skladu s odredbama ovoga pravilnika.

Ovlaštene
osobe za rješavanje o materijalnim pravima, po službenoj će dužnosti ili na
prijedlog nadležnog zapovjednika donijeti rješenje o prestanku prava ako
djelatnik više ne ispunjava uvjete za ostvarivanje prava u skladu s odredbama
ovoga pravil­nika.

Djelatna
vojna osoba kojoj je priznato neko pravo po odredbama ovog pravilnika obvezna
je najkasnije u roku od osam dana prijaviti svaku promjenu odnosno činjenicu
koja je od utjecaja na ostvarivanje prava odnosno promjenu uvjeta pod kojima mu
je priznato pravo.

Članak
18.

Zahtjevi
za isplatu naknade troškova iz članka 8. stavka 4. ovoga pravilnika, koji se
odnose na troškove prijevoza nastale prije primjene ovoga pravilnika rješavaju
se na temelju predo­čenih dokaza o stvarnim troškovima (vozna karta).

O
zahtjevu iz stavka 1. ovoga članka odlučuje čelnik ustrojstvene jedinice
odnosno zapovjednik u kojoj je bila raspoređena osoba kad je ostvarila pravo na
naknadu troškova.

Članak 19.

Ovaj pravilnik za djelatne
vojne osobe isključuje primjenu odredbe članka 40. Kolektivnog ugovora za
državne službenike i namještenike (»Narodne novine« broj 92/04.) koja se odnosi
na uvećanje složenosti poslova radnog mjesta za radni staž ostvaren u državnim
tijelima.

Članak
20.

Ovaj
pravilnik stupa na snagu osmog dana (8) od dana objave u »Narodnim novinama«.

Klasa: 023-03/04-04/1

Urbroj: 512-01-04-10

Zagreb,
4. listopada 2004.

Ministar
**Berislav** **Ron****čevi****ć**, v. r.

if !supportEmptyParas endif

                                                                  Obrazac
1

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

čin, ime i prezime, matični
broj

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

postrojba – ustrojstvena
jedinica i dužnost

                                                            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                              zapovjedništvu – ustrojstvenoj jedinici

if !supportEmptyParas endif

ZAHTJEV

za prijevoz
na posao i s posla

if !supportEmptyParas endif

Stalno mjesto stanovanja mi
je u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mjesto prebivališta/boravišta, ul. i broj

Na temelju
rješenja/zapovijedi klasa: \_\_\_\_\_\_\_\_\_, urbroj: \_\_\_\_\_\_\_\_\_\_\_\_\_\_\_\_\_

od \_\_\_\_\_\_\_\_\_\_\_\_\_, raspoređen
sam na službu odnosno upućen na rad

u \_\_\_\_\_\_\_\_\_\_\_\_\_\_\_\_\_\_\_\_\_\_\_   počevši od
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

               mjesto rada i adresa

Redovno radno vrijeme traje
mi od \_\_\_\_\_\_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_\_

 sati, odnosno radim u
smjenama/turnusima prema sljedećem \_\_\_\_\_\_\_\_\_\_\_\_\_\_\_.

Na relaciji od mjesta stanovanja do mjesta rada postoji javni \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_ prijevoz

 mjesni i/ili
međumjesni

\_\_\_\_\_\_\_\_\_\_\_\_\_\_\_\_\_\_\_\_\_\_ . Poradi dolaska na posao i
odlaska s

vlakom, autobusom, ostalo

posla svakodnevno putujem na relaciji od mjesta stanovanja do mjesta rada i
obratno.

Zbog navedenog molim da mi se omogući korištenje organiziranog prijevoza na
relaciji

od \_\_\_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_\_\_, odnosno da mi se odobri isplata naknade

troškova prijevoza za  relaciju od
\_\_\_\_\_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_\_\_\_\_\_ .

if !supportEmptyParas endif

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uz zahtjev prilažem:      – uvjerenje o
prebivalištu

                                    – presliku rješenja/zapovijedi

if !supportEmptyParas endif

*Pod stegovnom, materijalnom i
kaznenom odgovornošću svojim vlastoručnim potpisom
potvrđujem da su istiniti svi naprijed navedeni podaci i razlozi.*

if !supportEmptyParas endif

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_          \_\_\_\_\_\_\_\_\_\_\_\_\_\_\_

        mjesto i datum podnošenja
zahtjeva
vlastoručni potpis

if !supportEmptyParas endif

                                    Obrazac 2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

čin, ime i prezime, matični
broj

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

postrojba – ustrojstvena
jedinica i dužnost

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

          zapovjedništvu
– ustrojstvenoj jedinici

if !supportEmptyParas endif

ZAHTJEV

za
priznavanje prava na naknadu troškova zbog odvojenog života od obitelji

if !supportEmptyParas endif

Zajedno sa svojom obitelji trajno sam nastanjen u

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

                              prebivalište (mjesto, ulica i broj)

Na temelju rješenja/zapovijedi klasa: \_\_\_\_\_\_\_\_\_\_\_,
urbroj: \_\_\_\_\_\_\_\_\_\_\_\_\_\_\_\_

if !supportEmptyParas endif

od \_\_\_\_\_\_\_\_\_ godine,
premješten sam na službu s danom \_\_\_\_\_\_\_\_\_\_\_\_\_\_\_\_\_

 godine u novo mjesto rada koje se
nalazi u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                                    mjesto, ulica i broj

U novom mjestu rada smješten sam u
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

                                                             hotel, vojarna, služb. stan,
privatno i sl.

na adresi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
i imam osiguran

                                                ulica i broj

besplatni smještaj DA NE
(zaokružiti).

Postupajući po gore navedenom rješenju/zapovijedi, a
zbog povećanih troškova, nastalih zbog odvojenog života od moje obitelji s kojom
živim u zajedničkom kućanstvu, molim da mi se prizna pravo na naknadu troškova
zbog odvojenog života od obitelji.

*Pod stegovnom, materijalnom i
kaznenom odgovor­nošću vlasto­ručnim potpisom potvrđujem istinitost svih gore
navedenih podataka, te izjavljujem da u sadašnjem mjestu rada ja i članovi moje
uže obitelji nemamo u vlasništvu, odnosno suvlasništvu stan ili kuću, nemamo
stan u najmu koji zadovoljavaju stambene potrebe moje obitelji, a niti mi je
Ministarstvo obrane osiguralo stan za službene potrebe koji bi prema važećim
propisima bio odgo­varajući za moju obitelj.*

if !supportEmptyParas endif

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_            \_\_\_\_\_\_\_\_\_\_\_\_\_\_\_

mjesto i datum podnošenja zahtjeva                           vlastoručni potpis

if !supportEmptyParas endif

if !supportEmptyParas endif

Prilog: – preslik
akta/zapovijedi o rasporedu,

           – potvrda matične postrojbe da podnositelj
zahtjeva nije

             korisnik organiziranog prijevoza na
posao i s posla,

          – uvjerenja o prebivalištu za sve članove
obitelji podnositelja zahtjeva

          – porezna kartica-PK

Obrazac
3

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

čin, ime i prezime, matični
broj

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

postrojba – ustrojstvena
jedinica i dužnost

                                                                                                \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                                                   zapovjedništvu – ustrojstvenoj jedinici

if !supportEmptyParas endif

PRIJAVA
PROMJENE ČINJENICA I UVJETA ZA OSTVARIVANJE PRAVA NA NAKNADU

Korisnik sam

         a) organiziranog prijevoza na posao i s posla

         b) novčane naknade troškova prijevoza na posao i s posla

         c) naknadu troškova zbog odvojenog života od obitelji.

Počevši od dana \_\_\_\_ godine
nastupile su sljedeće okolnosti:

a) novo mjesto rada mi je u
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) novo mjesto stanovanja mi
je u \_\_\_\_\_\_\_\_\_\_\_\_\_\_\_\_\_\_\_\_\_\_

c) novo redovno radno vrijeme
mi je \_\_\_\_\_\_\_\_\_\_\_\_\_\_\_\_\_\_\_\_

d) prestao sam putovati na
relaciji \_\_\_\_\_\_\_\_\_\_\_\_\_\_\_\_\_\_\_\_\_\_

e) dodijeljen mi je službeni
stan

f) ne živim više odvojeno od
obitelji

g) ostalo
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju naprijed
navedenog, molim da mi se:

a) ponovno odobri pravo u
skladu s novonastalim činjenicama i okolnostima

b) ukine pravo na
\_\_\_\_\_\_\_\_\_\_\_\_\_\_\_\_\_ .

if !supportEmptyParas endif

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_            \_\_\_\_\_\_\_\_\_\_\_\_\_\_\_\_\_

       mjesto i datum podnošenja zahtjeva                            vlastoručni potpis

Pravilnik, NN 141/2004-2495
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)